रमेश : में उस संगला दी गल्ल करा नां जिन्न दुनिया भर दे नौ-जुआने गी नकारा बनाई ओड़े दा ऐ। ए स्कूल, ए कालज, ए यूनीवरसटियां-ए सब कैदखाने नई तां होर के न ? ते असें कैदियें गी ए सजा मिली दी ऐ जे अस मन मारीऐ आत्मा गी घोटीऐ, ओ कताबां रटचै जिन्दे च किश नमां नई, किश प्रेरणे आला नई। मिगी ते अपनियां कोरस दियां कताबां रोगिएं दी कीती दिए तूआड़े साई बदबूदार सेई हुदियां न। में समझनां जे स्हाड़े मुल्खा दी शिक्षा-प्रणाली इक संगल ऐ ते अस इस संगला ने बनोए दे कैदी।